**Informatii despre pietele de gaze naturale administrate de catre BRM**

1. **Piete centralizate conform Ordinului ANRE nr. 105/2018**

**Platforma Gas Forward**

Se poate accesa la adresa web: <http://gasforward.brm.ro> .

Pe Platforma Forward se pot efectua tranzactii oricand pentru produse standard pe termen mediu si lung, tranzactionarea realizandu-se prin procedura de tranzactionare dublu competitiva si folosind contractul standard BRM avizat de ANRE, anexa la Procedura de tranzactionare pe piata produselor standard pe termen mediu si lung.

Pe aceasta platforma Participantii pot adauga ordine de Cumparare sau Vanzare oricand dupa listarea produsului la tranzactionare si pot incheia contracte cu termen de livrare cuprins intre o saptamana si un an.

Pe Platforma Forward se pot efectua si tranzactii pentru produse standard pe termen mediu si lung, tranzactionarea realizandu-se prin procedura de tranzactionare simplu competitiva si folosind contractul propus de Participant, contracte standard tip EFET sau contractelor preagreate intre Participanti.

Pentru contractele propuse de Participant, sedintele de tranzactionare se organizeaza in termen de minimum 3 zile lucratoare de la data publicarii contractului.

Comisionul de tranzactionare este calculat pe baza grilei de comisioane afisat pe siteul BRM.

**Platforma SPOT**

Platforma SPOT se poate accesa la adresa web: <http://dayaheadgas.brm.ro>

 Pe aceasta platforma se pot tranzactiona produse standard pe termen scurt, cu livrare day-ahead (pentru ziua urmatoare) si withinday (pentru ziua respectiva) conform Procedurii de organizare si functionare a pietei produselor standardizate pe termen scurt administrata de societatea Bursa Romana de Marfuri SA.

Pe aceasta piata se tranzactioneaza un contract standard sau un multiplu de contracte standard, iar elementele care pot fi modificate de catre partile interesate in cadrul sedintelor de tranzactionare sunt doar pretul per contract standard si numărul de contracte standard tranzactionate.

Comisionul de tranzactionare este de 4,5 bani per MWh.

1. **Platforme pentru produse nestandardizate**

**Platforma STEGN**

Platforma STEGN este o platforma de tip OTC si se poate accesa la adresa: <https://brmgn.ro/> .

Pe aceasta platforma pot face tranzactii cu livrare pentru orice perioada, de la o zi (mai putin cu livrare day-ahead (pentru ziua urmatoare) si withinday (pentru ziua respectiva)), la perioade medii si lungi, de peste 1 an. Pe aceasta platforma nu se solicita garantii, dar tranzactiile se efectueaza doar intre Participantii preagreati.

Contractele rezultate in urma tranzactiilor se incheie pe baza contractelor propuse de vanzator sau de tip EFET preagreate de participanti, iar daca participantii la tranzactie nu convin asupra contractului semnat se va semna contractul standard BRM.

Comisionul de tranzactionare este calculat pe baza grilei de comisioane afisat pe siteul BRM.

Tranzactiile efectuate pe platforma STEGN **nu sunt luate in calcul de ANRE pentru indeplinirea obligatiilor de tranzactionare obligatorie pe pietele centralizate.**

1. **Piata de Echilibrare**

BRM detine rolul de terta parte care organizeaza si administrează piata de echilibrare a gazelor naturale in colaborare cu SNTGN Transgaz SA. Piata de Echilibrare se poate accesa la adresa web: <http://echilibrare.brm.ro/>.

Pe aceasta platforma se pot tranzactiona in ziua D gaze naturale in limita dezechilibrului zilnic comunicat de catre OTS pentru ziua gazieră D-2 cat si pentru D si D+1 pentru tipurile CC (clienti casnici) si PET.

Comisionul de tranzactionare este de 0,0352 lei/ MWh si este perceput de Transgaz, BRM nu percepe comisioane pe aceasta Piata.

Sumele sunt debitate in D+1 pentru tranzactiile efectuate in D prin mecanismul de Direct Debit, Participantii trebuie sa aiba mandat de DD activ la banca lui agreata de BCR. Facturile catre cumparatori sunt emise lunar de BRM in calitate de Contraparte iar vanzatorii vor factura lunar catre BRM cantitatile vandute pe aceasta Piata.